OpenLLM-France/wikimedia huggingface dataset:
# Casa Caballé (Amposta)

La casa Caballé és un edifici d'Amposta inclòs a l'Inventari del Patrimoni Arquitectònic de Catalunya.

## Descripció

És un edifici d'habitatges de planta rectangular irregular situat a la cantonada d'una illa. És de planta baixa i un pis i presenta coberta plana. Destaquen les dues façanes, amb restes d'ornamentacions molt interessants, fonamentalment de rajola monocromàtica i policroma. A la planta baixa, amb notables mostres de transformacions posteriors, destaca, a part dels maltractats encoixinats, els emmarcaments de rajoles de les finestres i les portes. Al pis superior els balcons i finestres, també distribuïts asimètricament, presenten emmarcaments de rajoles amb motius florals i, per damunt, una franja horitzontal al llarg de les dues façanes, amb rajoles monocromàtiques blanques i marró-grana. De l'alçada d'aquesta franja neixen uns elements verticals de planta circular que sobresurten de la barana superior, coronant-se amb un progressiu esglaonament i recolzats en grans mènsules, a més de comptar amb una profusa gamma de rajoles monocromàtiques i policromes de motius geomètrics. La cornisa, amb petits modillons, també té diferents tipus de rajoles, i la part superior de la barana `presenta una gran quantitat de trossos de rajola, així com els vestigis d'alguna ornamentació pictòrica anterior.

## Història

Probablement construït per un senyor de cognom Cabanes cap als anys 1910-1930. Fou adquirit pel senyor Caballé als inicis de la dècada dels anys 30. Durant la guerra no va patir desperfectes.

## Referències

* 1 2 «Casa Caballé». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 30 agost 2014].
# Associació Americana de Sociologia

L'Associació Americana de Sociologia (American Sociological Association, ASA, per les seves sigles en anglès), fundada el 1905 amb el nom d'American Sociological Society (ASS), és una organització sense ànim de lucre dedicada a l'avenç de la sociologia com a disciplina d'estudi i professió. L'ASA es marca com a propòsit donar suport als sociòlegs en la seva tasca i promocionar les seves contribucions a la societat.
ASA celebra anualment un congrés, l'American Sociological Association Annual Meeting, que compta amb la presència d'uns 6000 participants. A més, l'ASA edita diverses publicacions acadèmiques, entre les quals destaca l'American Sociological Review.
Amb uns 13.000 membres, entre els quals es troben professors, alumnes, investigadors i becaris, l'ASA és l'associació professional de sociologia més gran del món.

## Presidents

El primer president de l'ASA va ser Lester Frank Ward, considerat el pare de la sociologia nord-americana. Durant aquests anys han ocupat la presidència de l'Associació destacats sociòlegs com Charles Horton Cooley el 1918, Talcott Parsons el 1949, Robert Merton el 1957, Erving Goffman el 1982, James Coleman el 1992, Seymour Martin Lipset el 1993, Amitai Etzioni el 1995 o Patricia Hill Collins el 2009.

## Iniciativa Viquipèdia

A la tardor de 2011, l'ASA va presentar el projecte Sociology in Wikipedia. L'objectiu general de la iniciativa és que els sociòlegs s'involucrin en els processos d'escriptura i edició per assegurar que els articles sobre ciències socials estiguin actualitzats, complets, precisos i escrits apropiadament. Erik Olin Wright, president de l'Associació en aquell període, va demanar millorar les entrades sobre sociologia motivant els professors i els estudiants a dur a terme tasques d'escriptura viquipedista a classe. En col·laboració amb la Fundació Wikimedia i un grup de recerca de la Universitat Carnegie Mellon, l'ASA va desenvolupar un Portal Viquipèdia propi que proporciona tutorials sobre com contribuir-hi, debats virtuals de normes i procediments, llistes d'articles i àrees temàtiques que necessitaven millores.

## Publicacions periòdiques

L'ASA edita periòdicament onze publicacions:
* American Sociological Review
* City and Community
* Contemporary Sociology
* Contexts
* Journal of Health and Social Behavior
* Journal of World-Systems Research
* Social Psychology Quarterly
* Sociological Methodology
* Sociological Theory
* Sociology of Education
* Teaching Sociology

## Referències

* ↑ «The ASA Story» (en anglès), 22-04-2016. [Consulta: 13 juny 2019].
* ↑ «About ASA» (en anglès), 07-09-2012. [Consulta: 13 juny 2019].
* ↑ «Presidents by Date | American Sociological Association», 29-09-2007. Arxivat de l'original el 2007-09-29. [Consulta: 13 juny 2019].
* ↑ «American Sociological Association: ASA Wikipedia Initiative». Asanet.org. [Consulta: 1r juliol 2016].

## Enllaços externs

* Lloc web oficial de l'American Sociological Association
# Borostomias elucens

Borostomias elucens és una espècie de peix de la família dels estòmids i de l'ordre dels estomiformes.

## Morfologia

* Els mascles poden assolir 35 cm de longitud total.

## Alimentació

Menja peixos i crustacis.

## Hàbitat

És un peix marí i d'aigües profundes que viu entre 500-2.500 m de fondària.

## Distribució geogràfica

Es troba a l'Atlàntic oriental (des de Madeira fins a Angola), l'Atlàntic occidental (el Golf de Mèxic i l'oest del Carib), les Guaianes, l'Índic i el Pacífic.

## Referències

* ↑ Regan, C. T., 1908. Report on the marine fishes collected by Mr. J. Stanley Gardiner in the Indian Ocean. Trans. Linn. Soc. London (Ser. 2, Zool.) v. 12 (pt 3): 217-255, Pls. 23-32.
* ↑ BioLib (anglès)
* ↑ «Borostomias elucens». Catalogue of Life. (anglès) (anglès)
* 1 2 3 FishBase (anglès)
* ↑ McEachran, J.D. I J.D. Fechhelm, 1998. Fishes of the Gulf of Mexico. Volum 1: Myxiniformes to Gasterosteiformes. University of Texas Press, Austin. 1112p.
* ↑ Gibbs, R.H. Jr., 1984. Astronesthidae. p. 325-335. A: P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.) Fishes of the north-eastern Atlantic and the Mediterranean. UNESCO, París. Vol. 1.
* ↑ Rass, T.S., 1971. Deep-sea fish in the Caribbean Sea and the Gulf of Mexico (the American Mediterranean Region). p. 509-526. A: Symposium on Investigations and Resources of the Caribbean Sea and Adjacent Regions. UNESCO, París.
* ↑ Uyeno, T., K. Matsuura i E. Fujii (eds.), 1983. Fishes trawled off Suriname and French Guiana. Japan Marine Fishery Resource Research Center, Tòquio (Japó). 519 p.
* ↑ Bigelow, H.B., D.M. Cohen, M.M. Dick, R.H. Gibbs, Jr., M. Grey, J.E. Morrow, Jr., L.P. Schultz i V. Walters, 1964. Fishes of the western North Atlantic. Part four. New Haven, Sears Found. Mar. Res., Yale Univ.
* ↑ Herre, A.W.C.T., 1953. Check list of Philippine fishes. Res. Rep. U.S. Fish Wild. Serv., (20):977 p.
* ↑ Huang, Z., 2001. Marine species and their distribution in China's seas. p. 404- 463. Vertebrata. Smithsonian Institution, Florida, Estats Units. 598 p.
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Strømme, T., 1992. NAN-SIS: Software for fishery survey data logging and analysis. User's manual. FAO Comput. Inf. Ser. (Fish.) (4):1-103.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# G2 Esports

* «G2» redirigeix aquí. Vegeu-ne altres significats a «tvG2».
G2 Esports, anteriorment coneguda com a Gamers2, és una organització espanyola d'eSports amb seu a Berlín que té equips professionals de diferents esports electrònics, entre els quals destaquen League of Legends, Valorant, Counter-Strike: Global Offensive, Rocket League i Tom Clancy's Rainbow Six: Siege. Fou fundada l'any 2014 per l'exjugador de League of Legends Carlos Rodríguez Ocelote. El 2018 fou considerada per la revista Forbes com la vuitena empresa més valuosa del món dels eSports, amb un valor aproximat de 105 milions de dòlars.

## League of Legends

G2 té un equip de League of Legends competint a la màxima lliga europea, la LEC. L'estiu de 2020 es va convertir en l'equip europeu amb més títols de la història després de guanyar per vuitena vegada el títol europeu. La primavera de 2022 guanyaren el seu novè títol. La plantilla de l'equip està formada actualment per:
Plantilla actual de League of Legends :
| Jugador | Nom real | Posició |
| Broken Blade | Sergen Çelik | Toplaner |
| Yike | Martin Sundelin | Jungla |
| caPs | Rasmus Winther | Midlaner |
| Hans Sama | Steven Liv | AD Carry |
| Mikyx | Mihael Mehle | Suport |
| Dylan Falco | Dylan Falco | Entrenador |
A part d'aquest equip, també tenen un equip femení des del setembre del 2022, fruit del nou programa de Riot Games per impulsar la participació de dones al món dels videojocs. La plantilla de l'equip està formada actualment per:
Plantilla actual de League of Legends :
| Jugador | Nom real | Posició |
| Lizia | Olivia Calistus | Toplaner |
| Karina | Agnė Ivaškevičiūtė | Jungla |
| Tifa | Alena Mauer | Midlaner |
| Caltys | Maya Henckel | AD Carry |
| Colomblbl | Eve Monvoisin | Suport |
| Quaye | Finlay Stewart | Entrenador |

## Counter-Strike: Global Offensive

G2 té un equip de Counter-Strike: Global Offensive competint a diversos tornejos. La plantilla de l'equip està formada actualment per:
Plantilla actual de Counter-Strike: Global Offensive :
| Jugador | Nom real |
| huNter- | Nemanja Kovač |
| NiKo | Nikola Kovač |
| m0NESY | Ilya Osipov |
| jks | Justin Savage |
| HooXi | Rasmus Nielsen |

## Referències

* ↑ «G Esports Holding GmbH: Private Company Information» (en anglès). Bloomberg. [Consulta: 8 octubre 2020].
* ↑ «The World's Most Valuable Esports Companies» (en anglès). Forbes, 23-10-2018. [Consulta: 8 octubre 2020].
* ↑ «G2 Esports suma su octavo entorchado europeo» (en castellà). esports.as.com, 06-09-2020. [Consulta: 8 octubre 2020].
* ↑ «League of Legends» (en anglès). [Consulta: 10 gener 2023].
* ↑ «League of Legends Hel» (en anglès). [Consulta: 10 gener 2023].
* ↑ «Counter-Strike: Global Offensive» (en anglès). [Consulta: 8 gener 2023].
# Bustamita

La bustamita o buchstamita és un mineral de la classe dels inosilicats.
Va ser descoberta a la Mina de Franklin, al comtat de Sussex de l'estat de Nova Jersey (Estats Units) i va ser descrita l'any 1826 per Alexandre Brongniart, que ho va nomenar en memòria del botànic i mineralogista mexicà Miguel Bustamante i Septiem (1790–1844).

## Característiques

Pertany al grup de la wol·lastonita, sent l'anàleg amb manganès de la ferrobustamita. Sol tenir com a impureses donant-li tonalitats de color les següents: magnesi, zinc i ferro.
Segons la classificació de Nickel-Strunz, la bustamita pertany a «09.DG - Inosilicats amb 3 cadenes senzilles i múltiples periòdiques» juntament amb els següents minerals: ferrobustamita, pectolita, serandita, wol·lastonita, wol·lastonita-1A, cascandita, plombierita, clinotobermorita, riversideïta, tobermorita, foshagita, jennita, paraumbita, umbita, sørensenita, xonotlita, hil·lebrandita, zorita, chivruaïta, haineaultita, epididimita, eudidimita, elpidita, fenaksita, litidionita, manaksita, tinaksita, tokkoïta, senkevichita, canasita, fluorcanasita, miserita, frankamenita, charoïta, yuksporita i eveslogita.
Per emmagatzemar-ho en col·leccions s'ha de tenir en un lloc que no li toqui la llum solar, doncs aquesta fa que el color rosa es vagi esvaint.

## Formació i jaciments

Apareix mitjançant metasomatisme associat a dipòsits de minerals de manganès metamorfitzats, típicament en skarns. Als territoris de parla catalana ha estat descrita a les mines Serrana (El Molar) i Joaquina Primera (Bellmunt del Priorat), totes dues al Priorat.
Minerals als quals normalment apareix associat: wol·lastonita, rodonita, johannsenita, grossulària, glaucocroïta, diòpsid i calcita.

## Referències

* ↑ «Bustamite» (en anglès). Mindat. [Consulta: 7 novembre 2015].
* ↑ Alexandre Brongniart, « Sur la Bustamite, Bisilicate de manganèse et de chaux du Mexique », Annales des sciences naturelles, vol. VIII, Crochard, Libraire-Éditeur, Paris, 1826, p. 411-418
* ↑ Abella, Joan. Minerals i Mines de la Conca de Bellmunt Del Priorat, 2008. ISBN 978-84-612-1312-2 [Consulta: 20 novembre 2023].
* Bustamita, webmineral.com.
* Manual de bustamita, Mineral Data Publishing.
# Céčka

Céčka (singular:céčko) eren joguines de plàstic de Txecoslovàquia populars en els anys 1980 i 1990, utilitzats anteriorment com a penjolls d'una porta.
La intenció inicial era usar els Céčka com a sivelles de roba de dona, però va ser un fracàs. El següent intent va ser per utilitzar-los com a peces de penjolls de porta, però això no va tenir tampoc èxit. L'interès real, que va néixer entre els nens de Txecoslovàquia, es va conèixer com a Céčková horečka («febre Céčka»). A partir de 1984, es van convertir els Céčka en materials de considerable valor (per als nens) quasi a l'instant. La forma bàsica és una lletra C.
Les peces de plàstic es poden encadenar, i també es van utilitzar en diversos jocs, per exemple, un de similar a llançar monedes. També va inspirar a Michal David la cançó Céčka, sbírá Céčka. Céčka també s'esmenta dues vegades a la cançó Pochodové cvičení pel cantant i compositor xtec Slávek Janoušek.

## Referències

* 1 2 Fraňková, Ruth. «Inconspicuous plastic toy that has made it to the National Museum». Radio Prague, 23-08-2007. [Consulta: 14 desembre 2016].
* 1 2 Vrbová, Martina. «Retro v médiích. Všichni jsme Retro», 22-05-2009. [Consulta: 14 desembre 2016].
* ↑ Nyklová, Martina. «Céčka jsou nejoblíběnější na Moravě», 15-10-2007. [Consulta: 14 desembre 2016].
* 1 2 Pacherová, Soňa. «Céčka boli v ČSSR vzácne ako tvrdá mena» (en eslovac). Pravda.sk, 02-08-2009. [Consulta: 14 desembre 2016].
* ↑ Fraňková, Ruth. «Blasts from the past». Radio Prague, 27-07-2008. [Consulta: 14 desembre 2016].
* ↑ «Text of the song». slavekjanousek.cz.
# Cañoncito

* Per a altres significats, vegeu «cañoncitos de dulce de leche».
Cañoncito és una àrea no incorporada a l'estat de Nou Mèxic (Estats Units). Cañoncito és a la carretera estatal 14 de Nou Mèxic a 13,5 milles (21,7 km) a l'est del centre d'Albuquerque.

## Referències

* ↑ «Cañoncito». Geographic Names Information System, Servei Geològic dels Estats Units.
# Clan Azai

El clan Azai (浅井氏, Azai-shi) va ser una línia de daimyos durant el període Sengoku de la història del Japó que tenia la seva base a la Província d'Omi (al dia d'avui Prefectura de Shiga). El clan Azai juntament amb el clan Asakura es van oposar a Oda Nobunaga durant finals del segle xvi. Van ser vençuts per les forces d'Oda durant la batalla d'Anegawa de 1570 i van ser eliminats definitivament tres anys després quan el seu castell, el castell Odani, va ser pres.

## Membres importants del clan Azai

* Azai Sukemasa - establir el castell Odani el 1516.
* Azai Hisamasa - fill de Sukemasa, va ser derrotat pel clan Sasaki.
* Azai Nagamasa - fill de Hisamasa, va tenir conflictes amb Oda Nobunaga i se li va oposar, entaulant una aliança amb el clan Asakura i els sōhei del mont Hiei. Va ser derrotat eventualment per Nobunaga el 1570. Entre les seves filles es trobaven iode-Dono, segona esposa de Toyotomi Hideyoshi i mare de Toyotomi Hideyori i Oeyo, dona de Tokugawa Hidetada i mare del tercer shogun Tokugawa, Tokugawa Iemitsu.

## Referències

* Turnbull, Stephen (1998). 'The Samurai Sourcebook'. London: Cassell & Co.
* Turnbull, Stephen (2002). 'War in Japan: 1467-1615'. Oxford: Osprey Publishing.
# Associació Balear d'Amics de les Bandes Sonores

L'Associació Balear d'Amics de les Bandes Sonores (ABABS) és una associació dedicada a la promoció del col·leccionisme, l'estudi i la difusió de les bandes sonores cinematogràfiques fundada a Palma (Mallorca, Illes Balears) l'any 1989.
Des de la seva fundació l'entitat ha impulsat tot tipus d'activitats relacionades amb la difusió de la cultura musical cinematogràfica, principalment en l'àmbit de les Illes Balears, amb la pretensió de col·locar-la al mateix nivell d'altres gèneres musicals amb més tradició i recorregut històric. L'entitat duu a terme una activitat molt transversal. Entre les seves activitats ha organitzat projeccions cinematogràfiques, exposicions, conferències, xerrades i altres actes de caràcter divulgatiu, sovint combinats amb concerts o cicles de concerts, tant de compositors de música de cinema com monogràfics de compositors concrets.
Ha col·laborat amb agrupacions musicals de primer ordre a les Illes Balears, com la Banda Municipal de Música de Palma (actualment Simfovents) i l'Orquestra Simfònica de Balears. També ha participat en activitats de conjunts especialitzats en la interpretació de música per al cinema de caràcter internacional, com la Chamber Film Orchestra i la Film Symphony Orchestra. A més de participar regularment en activitats relacionades, d'una manera o una altra, amb la música de cinema.

## Referències

* ↑ «La BSO: la tercera dimensió del cinema». Diario de Mallorca, 28-02-2019.
* ↑ «La eclosión de la música de cine en Balears. Los 30 años de ABABS» (en castellà). Diario de Mallorca, 12-02-2020.
* ↑ «Compositores de cine en concierto» (en castellà). Diario de Mallorca, 10-04-2015.
* ↑ «L’Associació Balear d’Amics de Bandes Sonores ret homenatge a Ennio Morricone en el seu 30è aniversari». IB3 Televisió, 25-01-2019.
* ↑ «La Banda de Música de Santa Margalida homenajea a John Barry por La Beata» (en castellà). Última Hora, 03-09-2021.
* ↑ «Joan Carles Palos repasa en una conferencia la música de Williams en el cine bélico» (en castellà). Última Hora, 11-09-2023.
* ↑ «La banda municipal de Palma interpreta músiques de cine anit al Conservatori de Ciutat». Diari de Balears, 08-03-2003.
* ↑ «Mark Kilian: «Solo puedes llegar a ser buen compositor si te despiden alguna vez»» (en castellà). Última Hora, 15-07-2022.
* ↑ «La Simfònica sube al escenario del Castell de Bellver en un concierto 'de película'» (en castellà). Última Hora, 18-09-2012.
* ↑ «Homenaje a las bandas sonoras de Williams» (en castellà). Última Hora, 03-10-2012.
* ↑ «Sergio de la Puente: «La música es para el cine como la levadura para el pastel»» (en castellà). Última Hora, 31-08-2014.
* ↑ «La Film Symphony Orchestra busca patrocinadores para actuar en Palma» (en castellà). Última Hora, 02-03-2016.
* ↑ «Torna el cinema a la fresca a Palma». Diari de Balears, 28-07-2015.
* ↑ «Richard Bellis: «No leí 'It', de Stephen King, solo tenía cinco semanas para escribir la música»» (en castellà). Última Hora, 07-11-2019.
* ↑ «Joan Serra llena de magia el Congreso Verniano con su obra 'El viaje fantástico'» (en castellà). Última Hora, 12-11-2021.
# Borostomias panamensis

Borostomias panamensis és una espècie de peix de la família dels estòmids i de l'ordre dels estomiformes.

## Morfologia

* Els mascles poden assolir 30 cm de longitud total.

## Alimentació

Menja principalment crustacis.

## Hàbitat

És un peix marí i d'aigües profundes que viu fins als 1.800 m de fondària.

## Distribució geogràfica

Es troba al Pacífic oriental (des de Point Conception -Califòrnia, Estats Units- fins a Panamà). També és present a Xile.

## Referències

* ↑ Regan, C. T., 1908. Report on the marine fishes collected by Mr. J. Stanley Gardiner in the Indian Ocean. Trans. Linn. Soc. London (Ser. 2, Zool.) v. 12 (pt 3): 217-255, Pls. 23-32.
* ↑ BioLib (anglès)
* 1 2 3 FishBase (anglès)
* ↑ Eschmeyer, W.N., E.S. Herald i H. Hammann, 1983. A field guide to Pacific coast fishes of North America. Houghton Mifflin Company, Boston, Estats Units. 336 p.
* ↑ Fitch, J.E. i R.J. Lavenberg, 1968. Deep-water teleostean fishes of California. California Natural History Guides: 25. University of California Press, Berkeley i Los Angeles, Califòrnia, Estats Units. 115 p.
* ↑ Pequeño, G., 1989. Peces de Chile. Lista sistemática revisada y comentada. Rev. Biol. Mar., Valparaiso 24(2):1-132.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Torres, J.J., B.W. Belman i J.J. Childress, 1979. Oxygen consumption rates of midwater fishes as a function of depth of occurrence. Deep-Sea Res. 26A(2):185-197.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Fragment cristal·litzable

El fragment cristal·litzable (Fc) és la regió de la cua d'un anticòs que interactua amb els receptors de la superfície cel·lular anomenats receptors Fc i algunes proteïnes del sistema del complement. Aquesta propietat permet als anticossos activar el sistema immunitari. En els isotips dels anticossos IgG, IgA i IgD, la regió Fc es compon de dos fragments de proteïnes idèntics, derivats del segon i tercer domini constant de les dues cadenes pesants de l'anticòs; Els FC de IgM i IgE contenen tres dominis constants de cadena pesant (dominis C$_H$ 2-4) a cada cadena polipeptídica. Els Fc d'IgGs tenen un lloc de N-glicosilació molt conservat. La glicosilació del fragment de Fc és essencial per a l'activitat mediada pel receptor Fc. Els N-glicans adjunts a aquest lloc són predominantment estructures diantenàries nuclears fucosilades de tipus complex. A més, petites quantitats d'aquests N-glicans també contenen residus d'àcid siàlic relacionats amb GlcNAc i α-2,6.
L'altra part d'un anticòs, anomenada fragment d'unió a l'antigen (Fab), conté seccions variables que defineixen la diana específica amb la que es pot unir l'anticòs. Per contra, la regió Fc de tots els anticossos d'una classe són iguals per a cada espècie; són constants més que variables. La regió Fc és, per tant, de vegades incorrectament denominada "regió constant del fragment".
L'Fc s'uneix a diversos receptors cel·lulars i proteïnes del complement. D'aquesta manera, media diferents efectes fisiològics dels anticossos (detecció de partícules opsonitzades; lisi cel·lular; desgranulació de mastòcits, basòfils i eosinòfils; i altres processos).

## Referències

* ↑ Janeway, CA, Jr.; etal. Immunobiology. 5th. Garland Publishing, 2001. ISBN 978-0-8153-3642-6.
* ↑ Larsson, Lars-Inge. Immunocytochemistry: Theory and practice. Crc Press, setembre 1988. ISBN 978-0-8493-6078-7.
* 1 2 «Analysis of immunoglobulin glycosylation by LC-ESI-MS of glycopeptides and oligosaccharides». Proteomics, 8, 14, 2008, pàg. 2858–2871. DOI: 10.1002/pmic.200700968. PMID: 18655055.
* ↑ «A close look at human IgG sialylation and subclass distribution after lectin fractionation». Proteomics, 9, 17, 2009, pàg. 4143–4153. DOI: 10.1002/pmic.200800931. PMID: 19688751.
* ↑ «Antibody fucosylation differentially impacts cytotoxicity mediated by NK and PMN effector cells». Blood, 112, 6, 2008, pàg. 2390–2399. DOI: 10.1182/blood-2008-03-144600. PMID: 18566325.
* ↑ Paul, William. Fundamental Immunology. Seventh. Lippincott Williams & Wilkins, 2013, p. 1401–142. ISBN 978-1451117837 [Consulta: 31 desembre 2015].
# Bogoslovka (Penza)

* Per a altres significats, vegeu «Bogoslovka».
Bogoslovka (Богословка en rus) - és un poble de l'óblast de Penza, a Rússia, que en el cens del 2010 tenia 5.286 habitants.

## Referències

* ↑ «Полубояров М. С. Населённые пункты Сердобского района». Arxivat de l'original el 2011-11-17. [Consulta: 5 gener 2020].